Publication: Magyar Közlöny
Issue: MK-2005-168 (Year: 2005, Number: 168)
Era: 2004-2010
Section: ki. A területfejlesztési törvény (1996. évi XXI. törvény) a Balaton kiemelt üdülõkörzet
Paragraph Index: 3222

ki. A területfejlesztési törvény (1996. évi XXI. törvény) a Balaton kiemelt üdülõkörzet térségére (Balaton Fejlesztési Tanács) és a Budapesti agglomeráció (Budapesti Agglomerációs Fejlesztési Tanács) esetében írja elõ kötelezõ fejlesztési tanács felállítását. A tanácsok feladata az érintett regionális, térségi és ágazati szereplõk együttmûködéséhez alapot biztosítani, továbbá elõsegíteni a partnerségen alapuló stratégiai tervezés és a helyi igényekhez igazodó forrásfelhasználás megvalósulását. Az OTK-ban három országosan kiemelt térség – a Duna-mente, a Balaton- és a Tisza-térség – került kijelölésre (a Budapesti Agglomerációval kapcsolatos kérdések a III.1. célnál és a Közép-magyarországi Régiónál kerülnek tárgyalásra.) Olyan speciális térségek – pl. nemzeti parkok – esetében, melyek egységes fejlesztési, esetleg szabályozási kezelést igényelnek, esetleg több régiót érintenek, törvényi elõírás nélkül az érintett régiók, megyék, kistérségek önkéntes partnerségen alapuló térségi fejlesztési tanácsot hozhatnak létre az ún. regionálisan kiemelt térségek integrált fejlesztésére. A fentieken túl az érintett térségekre a speciális és az Európai Unió támogatásával nem finanszírozható feladatokra a kormány önálló térségi programot indíthat. A kiemelt térségi programok megvalósítását segítõ – és alapvetõen koordinációs, tervezési, monitoring, értékelési és kisebb mértékben program-, projektmegvalósítási feladatokat ellátó – munkaszervezet az intézményi sajátosságokhoz igazodva, mind a fejlesztési tanács, mind a területfejlesztésért felelõs kormányzati szervezet irányítása keretében mûködhet. Országos léptékû területi koordinációt igényel a termálvízkincs térségi kiaknázása is. A kiemelt térségek összehangolt fejlesztésének eredményes véghezviteléhez a következõ szempontokat kell figyelembe venni: – Meg kell teremteni az eszközöket, hogy a kiemelt térségi programok az egyes érintett régiók fejlesztési dokumentumaiban integráltan szerepeljenek, így legyen biztosított, hogy e térségek európai uniós források fogadására is alkalmassá váljanak. – Ezekre a térségekre, amennyiben a törvény a térséget nevesítve elõírja, kötelezõen létre kell hozni térségi fejlesztési tanácsot, amely munkaszervezetén keresztül látja el feladatát, és kötelezõen figyelembe veszi az Országos Területfejlesztési Koncepcióban lefektetett alapelveket, célokat, prioritásokat. – A kiemelt térségek intézményeiken keresztül az érintett régiók és kistérségek, érintett szaktárcák partnerségét jelenítsék meg. – A kiemelt térségek tervezésének és fejlesztésének a helyi-térségi szereplõk, az érintett régió(k) és – az országos érdekek jelentõségétõl függõen – a központi kormányzat kiegyensúlyozott partnerségén kell alapulnia. – A kormányzat speciálisan felmerülõ térséghez kötött problémák megoldására térségi intézményrendszer létrehozása nélkül is kezdeményezhet és megvalósíthat kiemelt nagytérségi programokat. A térségi fejlesztési tanács létrehozása nem feltétele a kiemelt státusz fenntartásának, a kiemelt fejlesztés országos koordinációval is biztosítható. Országos koordináció esetén azonban létre kell hozni egy konzultatív és döntés-elõkészítõ fórumot (Bizottság), valamint egy térségi programirodát, amely a fejlesztési program végrehajtásával, monitoringjával, értékelésével kapcsolatos teendõkért felelõs. – Amennyiben egy kiemelt kezelésû térségben a kitûzött célokat sikerült elérni, ill. a kiemelt kezelés, a fejlesztési források koncentrált kihelyezése, az irányítás speciális allokációja okafogyottá vált, felül kell vizsgálni a térség státuszát és indokolt esetben meg kell szüntetni azt. Ennek megfelelõen az országos területfejlesztési politikai célok teljesülésének vizsgálati eredményeitõl függõen lehetõség van új kiemelt térségek létrehozására. V. 7. Egységes, iteratív tervezési rendszer: a területi tervezés megújítása A fejlesztési eszközök hatékonyságának növelésében kulcsszerepet tölt be a különbözõ területi szinteken megvalósuló tervezés. A tervezés feladata, hogy az eredmények és folyamatok értékelése alapján, az érintett szereplõk egyéni stratégiáinak összefogásával kijelölje, ill. korrigálja a célkitûzéseket. A tervezés ugyanakkor a célok elérését biztosító eszközök kijelölésével megalapozza a fejlesztési eszközök hatékony felhasználását. A tervezés egységes rendszerének megteremtése olyan alapvetõ követelmény, amely a teljes hazai fejlesztéspolitikai gyakorlatnak, így a területi fejlesztések eredményességének is sarokköve. V.7.1. Egységes országos és területi tervezési rendszer A hatékony és célszerû területfejlesztési politika mûködtetéséhez szükség van az országban zajló tervezési tevékenységek olyan átfogó szabályozására, amely rögzíti, hogy milyen típusú és szintû terveket, kiknek, milyen tartalommal és eljárási rendben, illetve végrehajtási eszközrendszer birtokában kell megalkotnia, s ezek hogyan kapcsolódnak egymáshoz. Az egységes tervezési rendszerben az Országos Területfejlesztési Koncepcióban rögzítettekkel összhangban egyértelmûen meg kell határozni az országos, regionális, megyei és kistérségi tervezés kompetenciáit, valamint az egyéb speciális, területfejlesztési politikai célokból adódóan kiemelten kezelendõ területegységekkel kapcsolatos tervezési feladatokat, valamint ezek viszonyát a többi területi tervhez. Fontos követelmény, hogy a szabályozás kellõ mozgásteret biztosítson az „alulról” jövõ (bottom up) tervezési kezdeményezéseknek, melynek meg kell teremteni az intézményrendszeri feltételeit is. A tervezés folyamatában a vertikális és horizontális koordináció egyaránt nélkülözhetetlen annak érdekében, hogy a legitim tervdokumentumok betöltsék funkciójukat. A tervezési rendszer szabályozásában fontos biztosítani annak követelményét, hogy az operatív programok, kiemelt projektek és valamennyi állami-közösségi fejlesztési tevékenység a stratégiai – koncepcionális tervekhez igazodjon. A hazai tervezési gyakorlatnak célszerû az EU-finanszírozású programokon túlmenõen is az uniós tervezési rendszert, kifejezéstárat és eljárásrendet a hazai sajátosságok figyelembevételével átvenni. Ugyanakkor az uniós források tervezését is a hazai tervezési rendszer szerves részeként kell kezelni és az uniós forrásoktól független vagy azokon túlmutató tervezési dokumentumokra való kitekintéssel kell programozni. A fellendülõ térségi tervezési tevékenység egységességének biztosításakor fontos feltétel a tervezési rendszernek keretet adó közös térségi értékrend kialakítása. Ehhez a tervezési tevékenységek mozgásterét szabályozó fenntarthatósági keretstratégiák kidolgozása szükséges nem csak országos szinten, de kifejezetten az egyes térségekre vonatkozóan, a helyi adottságokhoz igazodóan, mely a fenntarthatóságon túl más horizontális irányelveket is rögzíthet (pl. esélyegyenlõség, biztonság, örökségvédelem). A keretstratégia egyrészt olyan, a térségi fenntarthatóság megteremtéséhez szükséges vertikális célokat rögzít, melyeknek helyet kell kapniuk a célok témáját és az adott térséget érintõ tervekben, másrészt a fenntartható fejlõdést biztosító horizontális célokat, melyek minden, a térséget érintõ fejlesztési tervdokumentumban rögzített célba beépülnek. A keretstratégiák kiindulópontját a térségi tervezési rendszer vizsgálati és értékelési alapjai – különösen a stratégiai környezeti vizsgálatok és az ex-ante értékelések –, valamint az integrált környezeti tervezés adják. E tervezési eljárások széles legitimitását a szakmai és lakossági nyilvánosság számára biztosítani kell, hogy valóban közös, a tervezésen is túlmutató hatású térségi értékrendet képviselõ tervezési rendszerelemek legyenek. V.7.2. Regionális tervezés A fejlesztési tervek, programok országos szintje mellett a tervezés, programozás legfontosabb területi szintje a régió, amely azonban épít a kistérségi és megyei szintû tervezésre. Az ország középtávú fejlesztési irányait meghatározó és megújuló Országos Területfejlesztési Koncepcióval, az Országos Területrendezési Tervvel, valamint a II. Nemzeti Fejlesztési Tervvel összhangban a regionális fejlesztési tanácsoknak meg kell határozni a közép- és hosszú távú regionális fejlesztési terveiket. A tervezési folyamatban az egyes térségi programok egymásra épülnek. A regionális szinten készülõ közép- és hosszú távú fejlesztési programokba integrálni kell a megyei és kistérségi fejlesztési programok célkitûzéseit is, a regionális tervezésnek határozott területi szemlélettel kell rendelkeznie. A fejlesztéspolitikában a programozás elvének érvényre jutása befolyásolja a régiók tervezési feladatait is. A középtávú regionális fejlesztési programok alapján a regionális fejlesztési tanácsok évente meghatározzák az abban foglalt feladatok éves ütemezését és pénzügyi tervét, amelyek megvalósítását tisztán a nemzeti támogatási rendszer szolgálja. Az adott évi fejlesztések megvalósítása érdekében a Kormány a regionális fejlesztési tanácsokkal megállapodást köt. A programokhoz ki kell dolgozni azokat az indikátorokat (mérõszámokat), amelyekkel mérhetõ a program megvalósítása, a támogatások felhasználásának hatékonysága. A regionális tervezés megalapozását szolgálják az OTK-ban megfogalmazott régiós koncepciók, valamint a régiók területi tervezését kötelezõen orientáló, az OTK-ban megfogalmazott országos területfejlesztési politikai célok. A regionális fejlesztési tervek megalapozásához és a regionális integráció sikeres megvalósulásához meg kell teremteni a regionális és a térségi (különösen a kiemelt- és kistérségek), települési szint hatékony tervezési, fejlesztési együttmûködését, valamint a gyors információáramlás biztosítását, továbbá ösztönözni kell a komplex, integrált fejlesztési programok készítését és megvalósítását. A régióknak intenzíven be kell kapcsolódniuk a vidékfejlesztési tervezés, programozás folyamatába, elõkészítve a lehetõségét annak, hogy a jövõben a vidékfejlesztési tervezési és megvalósítási tevékenységek fokozatosan szintén regionális szinten valósuljanak meg. A terv és a programozás végigviteléhez szükséges a tervezési intézményrendszer, a partnerségi együttmûködések kiépítése és a tervezéshez szükséges forrás, valamint a szabályozási feltételek biztosítása. V.7.3. Ágazati (szakpolitikai) és területi tervezés összhangjának megteremtése Egy adott területrendszer (térség) fejlõdését az adott térség kompetenciájába utalt fejlesztési eszközökön túl a különbözõ nemzeti szintû szakpolitikák fejlesztési, szabályozási tevékenysége is döntõen meghatározza. Az egyes területi szintek tervezési kompetenciáinak tisztázásán túlmenõen éppen ezért szükséges annak biztosítása, hogy adott területen (régióban, kistérségben) megvalósuló fejlesztések egymás hatásait erõsítsék és szinergiát alkossanak. Alapvetõ követelmény ehhez, hogy az ágazati (szakpolitikai) és a területi tervezés – az alapvetõ koncepcionális célkitûzések meghatározását követõen – egymással szoros koordinációban valósuljon meg. Ahhoz, hogy a területi tervezés a különbözõ szakpolitikákhoz tartozó központi kormányzati fejlesztési eszközökre reálisan építhessen, szükséges az adott régiót érintõ kormányzati fejlesztési kötelezettségvállalások tartós, szerzõdéses jellegû rögzítése. V.7.4. Egységes területi tervezés: a rendezési és fejlesztési tervezés összhangja A területfejlesztési politika, ill. adott területegység fejlesztési céljait a fejlesztési koncepcionális (stratégia) és operatív (program) tervezés, valamint a rendezési típusú tervezés együttesen kell, hogy biztosítsa. Ennek alapvetõ kritériuma a területrendezési és a fejlesztési vonatkozású stratégiai területi tervezés szorosabb összekapcsolása, annak érdekében, hogy az egyes területrendszerek (területegységek) céljait a fejlesztési és a területhasználat-szabályozási eszközök egymással szinergiát eredményezve szolgálják. A tervezési rendszerekben a rendezési tevékenység megkezdését minden esetben meg kell elõznie legalább koncepcionális szintû és elõrehaladott fázisban lévõ fejlesztési tevékenységnek. A fejlesztési koncepciókban vagy horizontális elveket szolgáló keretstratégiákban rögzíteni kell a térségi fizikai térhasználatát, térszervezési irányelveit, melyet a rendezési tervezésben szintén érvényesíteni kell. A rendezési tervek készítése koncepcionális ill. stratégiai célokhoz kell, hogy igazodjon, míg a fejlesztési programok kialakítása során a rendezési tervek figyelembevétele, illetve a két tervezés iteratív, kölcsönös formálása szükséges. A két tevékenységet – az európai gyakorlatot követve – egységes területi tervezési tevékenységbe szükséges integrálni, melyre az operatív programozási tevékenységek közvetlenül épülnek. A rendezési tevékenység szorosabb integrálása a területfejlesztési politikába azért is kiemelt fontosságú, mert a környezeti értékek, természeti erõforrások hatásos és racionális védelme, a térhasználati ill. térszerkezeti feszültségek feloldása a területfejlesztési politika prioritásai közé tartoznak, kezelésük azonban fõként rendezési eszközökkel biztosítható. A fejlesztési koncepció és a rendezési terv érvényesítése során folyamatos visszacsatolások biztosítása szükséges. A tervezési rendszer összhangjának biztosítása érdekében a rendezési és fejlesztési tevékenység szakmai és kommunikációs hátterét egységesíteni kell. Ennek érdekében a rendezési tevékenységek során, különösen a térségi rendezési tevékenységek során, a mûszaki területi tervezõi szakmai munkát sokszínû szakmai háttérrel rendelkezõ területi és környezeti tervezõi szakértõi csoportoknak kell támogatni. V.7.5. Partnerség és kommunikáció a tervezésben A tervezés során a folyamatok elemzésén túl növekvõ mértékben kell támaszkodni az adott térség érdekcsoportjait, illetve sajátos értékeit megjelenítõ szereplõk elvárásainak összefogására. Éppen ezért gondoskodni kell arról, hogy a területi tervezés folyamatában a partnerség elve a valódi participáció révén hatékonyan érvényesüljön, nem pusztán utólagos szakmai, társadalmi egyeztetéseket jelentve. A partnerség és a bevonás, – csakúgy, mint az átláthatóság és legitimitás – erõsítése fokozottan szükséges a területrendezési tervezés esetében is. V.7.6. Szakmai megerõsítés Indokolt a tervezés szakmai kapacitásainak erõsítése. A területfejlesztési szakértõk, tervezõ intézmények mellett a közigazgatásban is szükséges a stratégiai szemléletû területi tervezéshez szükséges készségek erõsítése. Különösen a régiókban indokolt a tervezés jelentõsebb létszámú szakmai apparátusának kiépítése, és fontos a tervezési folyamatba bevont regionális szereplõi kör felkészítése is a tervezõi partnerségben való részvételre. Az ágazati tervezési szakértõk, tervezõ intézmények, közigazgatási egységekben is meg kell ismertetni a terület- és regionális stratégiai tervezés szemléletét. Fontos, hogy a területfejlesztési és -rendezési tevékenységek végrehajtásáért felelõs munkakörökben dolgozóknak is legyenek területi tervezési ismeretei, amelyben hangsúlyt kell kapjanak az integrált, környezetintegrált, fenntarthatósági megközelítések, a helyi adottságokra és értékekre építkezõ területi szemléletû tervezési elemek. Ösztönözni kell a tervezési és a végrehajtási ismeretek, a különbözõ fejlesztési szintek (programok, projektek), területi szintek, területi és ágazati tervezõk közötti kommunikációt, tapasztalatcserét. A tervezési szakmai kapacitások megteremtésének érdekében erõsíteni kell a területi tervezési szakemberek képzését, nagyobb hangsúlyt fektetve a stratégiai tervezésre és menedzsmentre, a társadalmi-gazdasági és ökológiai-természettudományi, valamint a területi (regionális) elemzési ismeretek integrált alkalmazására. A sokszínû képzettséggel bíró szakembergárdára támaszkodó területfejlesztési és területrendezési tevékenységek egységes szakmai jellegét erõsíteni kell, képzési irányelvek, szakértõ útmutatók, ajánlások rendszerének kialakításával, természetesen a hazai viszonyokhoz adaptáltan. Diverzifikálni kell a területi tervezõi feladatokat ellátó szakmai hátteret. A területi tervezés minõségi színvonalát garantáló és javító egységes országos rendszer kialakítása szükséges, mely eljárási, módszertani, képzési és szakértõi akkreditációs elemekkel is rendelkezik. Fontos megteremteni annak feltételeit, hogy a tervezési tevékenységek teljes ciklust alkossanak a nyomon követés, a rendszeres értékelés és a tervezés információs igényét kielégítõ alkalmazott területi kutatások, vizsgálatok folyamatos megvalósításával. V. 8. Programozás és koncentráció: a finanszírozási rendszer Az állami fejlesztéspolitika célkitûzéseinek, stratégiai céljainak a megvalósítása a fejlesztési politika finanszírozási rendszerének eredményességén, hatékonyságán múlik elsõsorban. A valós igényekhez igazodó, reális költségvetési keretek között mozgó, folytonosságra, fenntarthatóságra építõ finanszírozási rendszer az eredményes, hatékony fejlesztéspolitika záloga. V.8.1. A finanszírozási rendszer továbbfejlesztéséhez szükséges általános követelmények – A decentralizált költségvetési források arányának további növelése, a területitelepülési saját források bõvítése: A szükségletek felmérésére, regionális, kistérségi és helyi szintre delegált fejlesztési és mûködtetési feladatokat – a méretgazdaságosságra alapozva – a szubszidiaritás jegyében kell kijelölni, és biztosítani kell a hozzá szükséges fejlesztési és mûködtetési forrásokat. A fejlesztési forrásokat a régiók közötti felosztás során a fejlettség és a népességszám egyidejû figyelembevételével szükséges meghatározni. – Programfinanszírozás megvalósítása: A hatékony és a célokhoz elvezetõ fejlesztéseket csak a cselekvéseket, beavatkozásokat a különbözõ területi szinteken rendszerszerûen összehangolva megvalósító – szisztematikus célrendszerre épülõ – programszerû fejlesztés, és az ehhez kapcsolódó programfinanszírozás eredményezhet. A programfinanszírozás lényege a több évre szóló regionális programterv alapján lebonyolított, a célokhoz igazodó rendszerszerû fejlesztésfinanszírozás. A programfinanszírozás középpontjában a regionális program áll. A regionális programban szereplõ célok, fejlesztési igények alapján lehetõség szerint szerzõdéses formában célszerû rögzíteni a kormányzat részérõl a régióba irányuló fejlesztéseket. Ez biztosíthatja a régiók folytonosságon alapuló fejlesztésfinanszírozását. – Átlátható, összehangolt támogatási rendszer kialakítása · Össze kell hangolni az egyes szaktárcák támogatási rendszereit mind idõben, mind támogatási területeit és pályázati feltételeit tekintve egyaránt; · Szükséges a társfinanszírozáson felüli hazai fejlesztési források elosztási mechanizmusának is az uniós rendszerhez való igazítása; · Egységes, közérthetõ, egyszerû, nyilvános pályázati nyilvántartási rendszert kell kialakítani a kedvezményezettek hatékony információellátása érdekében; · Stabil és „ügyfélbarát” pályázati rendszereket kell mûködtetni, lehetõség szerint több körös kiválasztási rendszer mûködtetésével. – Az uniós forrásokból finanszírozott programok komplementereként mûködõ támogatási rendszer kialakítása Mind a regionális finanszírozású programok, mind az ágazati pályázatok esetében biztosítani kell a hazai támogatások és az uniós források közötti összhang megteremtését oly módon, hogy a hazai támogatási rendszer komplementer rendszerként mûködjön a Strukturális Alapokból finanszírozott támogatások mellett. – Önálló, a közérdek irányában elkötelezett, hatékonyságra törekvõ – a mûködési finanszírozástól elkülönülõ – térségi fejlesztésfinanszírozási rendszer megteremtésének ösztönzése · Az államháztartás reformja során törekedni kell arra, hogy a helyi önkormányzatok, kistérségi, regionális fejlesztési tanácsok feladataik súlyával megegyezõ mértékben részesedjenek az államháztartás bevételeibõl. Ez jelentõsen növelné a különbözõ területi szintû intézmények önállóságát, fejlesztési lehetõségeit, illetve a magasabb összegû társfinanszírozással elkötelezettebbé és felelõsebbé válnának az állami támogatással megvalósuló projektek irányában. · A fejlesztési és üzemeltetési feladatokat egyértelmûen le kell határolni, a kapcsolódó pénzügyi folyamatokat elkülöníteni. Az adott területi szinten koncentrálódó (önkormányzati, kistérségi, regionális) fenntartási, üzemeltetési feladatokhoz biztosítani kell a szükséges forrásokat. · A túlzottan redisztributív, „elkényelmesedett”, alacsony hatékonyságú, fölösleges kapacitásokkal mûködõ fejlesztésfinanszírozási rendszer ellenében, egy a saját források maximális képzõdésében, az optimális forráshasznosításban érdekelt fejlesztéspolitikai rendszer kialakítását kell ösztönözni. · Az elõbbiek tükrében a hazai támogatáspolitikának kiegészítõ jellegûnek, a saját forrásképzõdést elõsegítõnek kell lennie, annak érdekében, hogy csökkenjen az állami szerepvállalás, beavatkozás súlya. A hazai fejlesztéspolitika minden szintjének szereplõit önálló kezdeményezésekre, felelõsségvállalásra kell ösztönözni, szemben azzal a magatartással, amely kizárólag az állami segítségnyújtásra, iránymutatásra támaszkodik. – Döntés-elõkészítés hatékonyságának javítása: · A projektkiválasztásnál a program céljaihoz való illeszkedés szempontjait elõnyben kell részesíteni. · A pályázati döntéshozatali folyamat egésze során érvényesíteni szükséges a fenntarthatóság elvét. A hatékonyság javítása érdekében a pályázatok elbírálása során a pénzügyi fenntarthatóságnak, a beruházás hosszú távú mûködõképességének, az elért állapotváltozás hosszú távon történõ fenntartásának, ill. a beruházás révén várható társadalmi-gazdasági és környezeti hatások bemutatásának hangsúlyosabb szempontként kell megjelennie. – Forráskoncentráció A hazai támogatáspolitikán belül, és különösen a területfejlesztési politika kezelésében lévõ források esetében hangsúlyozottan szem elõtt kell tartani a koncentráció elvét mind földrajzilag, mind beavatkozási területek szerint. Speciális területi koncentrációs követelmény, a társadalmi-gazdasági szempontból elmaradott térségek pozitív diszkriminációja. V.8.2. Területi felzárkóztatás szempontjából kedvezményezett, társadalmi-gazdasági szempontból elmaradott térségek A területi felzárkóztatás célkitûzésének hatékony érvényesítése érdekében szükség van arra, hogy a különbözõ típusú, fejlesztést szolgáló erõforrások koncentráltan irányuljanak az ország legelmaradottabb térségeibe. Ezt a társadalmi-gazdasági helyzetükbõl adódóan leginkább hátrányos térségek, mint a területi felzárkóztatás kedvezményezett térségeinek a kijelölése és fejlesztéspolitikai pozitív diszkriminációja biztosítja. A kedvezményezett térségek többlettámogatása a kifejezetten felzárkóztatási célú programok mellett a többi szakpolitika számára is kötelezettség. E kedvezményezett térségek fejlõdésének irányait az adott kistérség, illetve az azt magába foglaló régió fejlesztési tervei az Országos Területfejlesztési Koncepcióval összhangban jelölik ki, e célok elérését azonban a direkt módon területfejlesztési jellegû eszközök, az ágazati szakpolitikák és a regionális, ill. decentralizált források többlettámogatásai fokozottan biztosítják. A decentralizált források mértékének régiónkénti meghatározásakor e kedvezményezett térségek jelenlétét figyelembe kell venni. A területi felzárkóztatás szempontjából kedvezményezett területek típusai:

Source: https://magyarkozlony.hu/hivatalos-lapok/bd25a8d4258356318d0cbe5f63bd9b460c2bbdad/dokumentumok/15f51b3e24c89be23e9dac4198d569b7c5de633b/letoltes